Yonas Kinde
De Yonas Kinde, gebuer de 7. Mee 1980, ass e Liichtathlet aus Ethiopien, deen elo zu Lëtzebuerg wunnt an trainéiert.

Hie gouf vum IOC ausgewielt fir bei den Olympesche Summerspiller 2016 zu Rio de Janeiro an der Olympia-Flüchtlinksekipp matzemaachen. Do gouf hien am Marathon mat enger Zäit vun 2:24:08 den 90.

Säi Liewen 
De Yonas, deen ursprénglech aus Ethiopien staamt, huet säi Land wéinst politesche Problemer verloosse missen. Hie lieft zanter 2012 zu Lëtzebuerg a steet zanter 2013 ënner internationalem Schutz.

Sportlech Carrière 
De Yonas gëtt vum Yves Göldi trainéiert. Wéinst sengem Flüchtlingsstatut konnt hien awer net bei internationale Concourse matmaachen, obwuel hie séier genuch war fir sech kënnen ze qualifizéieren.

Den 3. Juli 2016 huet den IOC ugekënnegt, datt de Yonas ee vun zéng Athlete wier, deen erausgesicht gouf fir an der Olympia-Flüchtlingsekipp bei de Summerspiller zu Rio matmaachen ze kënnen, an dat beim Männer-Marathon.

Palmarès

Seng Beschtzäiten

Aner Resultater (Auswiel)

Um Spaweck 

Gebuer 1980
Ethiopesch Liichtathleten